

**Monitro Cynnydd Academaidd – Templedi Ffurflenni a Llythyrau**

Dylid anfon pob llythyr trwy gyfeiriad e-bost Prifysgol Aberystwyth y myfyrwyr; gellid anfon copi papur o’r llythyr hefyd os yw cyfrif e-bost y myfyriwr wedi'i gloi neu os nad oedd y myfyriwr wedi mynd i gyfarfod â'r aelod o staff a oedd wedi ei alw i mewn i drafod ei gynnydd academaidd, ac amgáu copi o’r Rheoliad Academaidd ynghylch Cynnydd Academaidd

**TEMPLED A – Llythyr yn mynnu bod myfyriwr yn dod i gyfarfod gyda Chyfarwyddwr yr Athrofa**

Anfonwyd adroddiad amdanoch at Ddirprwy Is-Ganghellor y Gyfadran am nad ydych wedi cwrdd â gofynion y Brifysgol ar gyfer presenoldeb mewn dosbarthiadau a/neu gyflwyno gwaith cwrs. Mae’r Gyfadran yn bryderus ynglŷn â’ch cynnydd academaidd annigonol yn ystod y semester hwn ac felly mae disgwyl i chi gyfarfod â Dirprwy Is-Ganghellor y Gyfadran (neu enwebai) ar Cliciwch yma i deipio testun. i drafod y sefyllfa. Cynhelir y cyfarfod yn Cliciwch yma i deipio testun. Prif ddiben y cyfarfod yw trafod unrhyw drafferthion sy’n amharu ar eich cynnydd academaidd a nodi os oes gennych chi unrhyw anghenion cymorth.

Yr wyf hefyd am eich atgoffa y bydd parhau i fethu â bodloni gofynion y Brifysgol yn arwain at gamau pellach yn unol â’r Rheoliad Academaidd ynghylch Cynnydd Academaidd (amgaeedig) sy’n cynnwys cael eich diarddel o’r Brifysgol. Oherwydd hynny mae’n hanfodol eich bod yn dod i’r cyfarfod, sydd i gael blaenoriaeth dros bob trefniant arall, yn cynnwys dosbarthiadau wedi eu hamserlennu.

Cymorth

Mae’r Brifysgol yn deall y gall rhai myfyrwyr fod angen cymorth i wneud synnwyr o’u sefyllfa. Gallwch gysylltu â chynghorydd myfyrwyr yn y Gwasanaethau Myfyrwyr neu Undeb y Myfyrwyr, er mwyn derbyn cefnogaeth a chyngor cyfrinachol, os yw eich amgylchiadau personol yn effeithio ar eich cynnydd academaidd:

* Gwasanaethau Myfyrwyr dros y ffôn (01970 621761), e-bost (student-adviser@aber.ac.uk) neu ewch i'r wefan (<https://www.aber.ac.uk/cy/studentservices/>) am fanylion y gwasanaeth galw heibio.
* Gwasanaeth Cyngor Undeb y Myfyrwyr dros y ffôn (01970 621700), e-bost (union.advice@aber.ac.uk) neu ewch i'r wefan (https://www.umaber.co.uk/cyngor/) am fanylion y gwasanaeth galw heibio.

Yn gywir

Dirprwy Is-Ganghellor y Gyfadran

Os yw myfyriwr wedi methu mynychu cyfarfod blaenorol gyda Dirprwy Is-Ganghellor y Gyfadran ac wedi derbyn Templed B, dylid ychwanegu’r darn canlynol yn Nhempled A:

Dylid nodi mai hwn fydd eich cyfle olaf i fynychu’r cyfarfod hwn. Os na fyddwch yn bresennol, bydd argymhelliad yn cael ei gyflwyno y dylid eich diarddel o’r Brifysgol